section_heading: Životopis
paragraph_text: Biskupom i apostolskim administratorom Banjolučke biskupije je imenovan 23. studenoga 1883. Posvećen je u Beču 4. svibnja 1884., a službu preuzima 16. lipnja 1884. Uskoro započinje gradnju banjolučke katedrale i biskupskoga dvora. Gradnja crkve završena je 1887. Pomagao je i posredovao u gradnji mnogih crkava u biskupiji. U vremenu od 1893. do 1903. sagrađeno je devet crkava i pet kapelica, a broj vjernika je porastao s 36 000 na 73 200. Osnovao je trinaest novih župa.